title: 2010/622/EU: Rådets afgørelse af 7. oktober 2010 om undertegnelse på Den Europæiske Unions vegne af aftalen mellem Den Europæiske Union og Den Føderative Republik Brasilien om visumfritagelse for kortvarige ophold for indehavere af almindeligt pas

text:
               20.10.2010

               DA

               Den Europæiske Unions Tidende

               L 275/3

         RÅDETS AFGØRELSE
   af 7. oktober 2010
   om undertegnelse på Den Europæiske Unions vegne af aftalen mellem Den Europæiske Union og Den Føderative Republik Brasilien om visumfritagelse for kortvarige ophold for indehavere af almindeligt pas
   (2010/622/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 77, stk. 2, litra a), sammenholdt med artikel 218, stk. 5,
   under henvisning til forslag fra Europa-Kommissionen, og
   ud fra følgende betragtninger:

               (1)

               Med henblik på at bringe deres visumpolitik i overensstemmelse med bestemmelserne i Rådets forordning (EF) nr. 539/2001 af 15. marts 2001 om fastlæggelse af listen over de tredjelande, hvis statsborgere skal være i besiddelse af visum ved passage af de ydre grænser, og listen over de tredjelande, hvis statsborgere er fritaget for dette krav (1), gav nogle medlemsstater forud for deres tiltrædelse af Unionen Den Føderative Republik Brasiliens (»Brasilien«) borgere visumfritagelse, eftersom Brasilien står på listen over tredjelande, hvis statsborgere er fritaget fra visumpligten.

               (2)

               Af forfatningsmæssige grunde kan Brasilien ikke ensidigt fritage de pågældende medlemsstater fra visumpligten; det er derfor nødvendigt at indgå en visumfritagelsesaftale, der efterfølgende skal ratificeres i det brasilianske parlament.

               (3)

               Brasilien har indgået bilaterale visumfritagelsesaftaler med de fleste medlemsstater enten forud for disses tiltrædelse af Unionen eller forud for etableringen af den fælles visumpolitik. Fire medlemsstater har dog endnu ikke indgået nogen bilateral visumfritagelsesaftale, og derfor kræver Brasilien stadig visum for kortvarige ophold af statsborgere fra disse medlemsstater.

               (4)

               Det ligger i selve den fælles visumpolitiks natur og Unionens eksklusive eksterne kompetence på dette område, at det kun er Unionen og ikke de enkelte medlemsstater, der kan forhandle om og indgå en visumfritagelsesaftale.

               (5)

               I lyset af at nogle medlemsstater ikke sikres tilsvarende vilkår af Brasilien, gav Rådet ved sin afgørelse af 18. april 2008 Kommissionen bemyndigelse til at føre forhandlinger om en aftale mellem Unionen og Brasilien om visumfritagelse for kortvarige ophold med henblik på at sikre en fuldt ud gensidig visumfritagelse.

               (6)

               Forhandlingerne om aftalen indledtes den 2. juli 2008 og afsluttedes den 1. oktober 2009.

               (7)

               Aftalen mellem Den Europæiske Union og Den Føderative Republik Brasilien om visumfritagelse for kortvarige ophold for indehavere af almindeligt pas, der den 28. april 2010 blev paraferet i Bruxelles, bør undertegnes med forbehold af dens indgåelse.

               (8)

               Denne afgørelse er et led i udviklingen af de bestemmelser i Schengenreglerne, som Det Forenede Kongerige ikke deltager i, jf. Rådets afgørelse 2000/365/EF af 29. maj 2000 om anmodningen fra Det Forenede Kongerige og Nordirland om at deltage i visse bestemmelser i Schengen-reglerne (2). Det Forenede Kongerige deltager derfor ikke i vedtagelsen af denne afgørelse, som ikke er bindende for og ikke finder anvendelse i Det Forenede Kongerige.

               (9)

               Denne afgørelse er et led i udviklingen af de bestemmelser i Schengenreglerne, som Irland ikke deltager i, jf. Rådets afgørelse 2002/192/EF af 28. februar 2002 om anmodningen fra Irland om at deltage i visse bestemmelser i Schengenreglerne (3). Irland deltager derfor ikke i vedtagelsen af denne afgørelse, som ikke er bindende for og ikke finder anvendelse i Irland —

         VEDTAGET DENNE AFGØRELSE:
   Artikel 1
   Undertegnelsen af aftalen mellem Unionen og Den Føderative Republik Brasilien om visumfritagelse for kortvarige ophold for indehavere af almindeligt pas (»aftalen«) godkendes hermed på Unionens vegne med forbehold af dens indgåelse (4).
   Artikel 2
   Formanden for Rådet bemyndiges til at udpege den eller de personer, der er beføjet til at undertegne aftalen på Unionens vegne med forbehold af dens indgåelse.
   Artikel 3
   Denne afgørelse træder i kraft den dagen for vedtagelsen.

      Udfærdiget i Luxembourg, den 7. oktober 2010.

            På Rådets vegne

         M. WATHELET

            Formand

      (1)  EFT L 81 af 21.3.2001, s. 1.

      (2)  EFT L 131 af 1.6.2000, s. 43.

      (3)  EFT L 64 af 7.3.2002, s. 20.

      (4)  Teksten til aftalen offentliggøres sammen med afgørelsen om dens indgåelse.


title: 2007/239/EF: Rådets afgørelse af 5. marts 2007 om Fællesskabets holdning til afgørelse nr. 1/2007 truffet af Det Blandede Udvalg, der er omhandlet i interimsaftalen om handel og handelsanliggender mellem Det Europæiske Fællesskab og Republikken Albanien om vedtagelse af udvalgets forretningsorden, herunder EF-Albanien-arbejdsgruppernes mandat og struktur

text:
               21.4.2007

               DA

               Den Europæiske Unions Tidende

               L 104/32

         RÅDETS AFGØRELSE
   af 5. marts 2007
   om Fællesskabets holdning til afgørelse nr. 1/2007 truffet af Det Blandede Udvalg, der er omhandlet i interimsaftalen om handel og handelsanliggender mellem Det Europæiske Fællesskab og Republikken Albanien om vedtagelse af udvalgets forretningsorden, herunder EF-Albanien-arbejdsgruppernes mandat og struktur
   (2007/239/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 300, stk. 2, andet afsnit,
   under henvisning til aftalen mellem Det Europæiske Fællesskab og Republikken Albanien om handel og handelsmæssigt og økonomisk samarbejde (1) (i det følgende benævnt »aftalen«), som trådte i kraft den 1. december 1992, særlig artikel 18,
   under henvisning til interimsaftalen om handel og handelsanliggender mellem Det Europæiske Fællesskab og Republikken Albanien (2) (i det følgende benævnt »interimsaftalen«), som blev undertegnet den 12. juni 2006, særlig artikel 42 og 43,
   under henvisning til forslag fra Kommissionen, og
   ud fra følgende betragtninger:

               (1)

               Interimsaftalen trådte i kraft den 1. december 2006.

               (2)

               I henhold til interimsaftalens artikel 42 skal Det Blandede Udvalg, der er nedsat ved aftalen, føre tilsyn med interimsaftalens anvendelse og gennemførelse.

               (3)

               I henhold til interimsaftalens artikel 43, stk. 3, fastsætter Det Blandede Udvalg selv sin forretningsorden.

               (4)

               Ifølge artikel 18, stk. 1, litra e), i aftalen kan Det Blandede Udvalg beslutte at nedsætte arbejdsgrupper.

               (5)

               Bestemmelser om arbejdsgruppernes udnævnelse, sammensætning, mandater og struktur fastsættes i Det Blandede Udvalgs forretningsorden.

               (6)

               Fællesskabet fastlægger den holdning, der skal indtages i Det Blandede Udvalg med hensyn til vedtagelse af forretningsordenen —

         TRUFFET FØLGENDE AFGØRELSE:
   Eneste artikel
   Fællesskabets holdning i Det Blandede Udvalg, der er omhandlet i artikel 42 i interimsaftalen om handel og handelsanliggender mellem Det Europæiske Fællesskab og Republikken Albanien, baseres på det udkast til Det Blandede Udvalgs afgørelse, der er knyttet som bilag til denne afgørelse.

      Udfærdiget i Bruxelles, den 5. marts 2007.

            På Rådets vegne

         F.-W. STEINMEIER

            Formand

      (1)  EFT L 343 af 25.11.1992, s. 2.

      (2)  EUT L 239 af 1.9.2006, s. 2.
    ---documentbreak---

               21.4.2007

               DA

               Den Europæiske Unions Tidende

               L 104/34

         AFGØRELSE Nr. 1/2007
   af …
   truffet af Det Blandede Udvalg, der er omhandlet i interimsaftalen mellem Det Europæiske Fællesskab og Republikken Albanien om vedtagelse af udvalgets forretningsorden, herunder EF-Albanien-arbejdsgruppernes mandat og struktur
   DET BLANDEDE UDVALG HAR —
   under henvisning til aftalen mellem Det Europæiske Fællesskab og Republikken Albanien om handel og handelsmæssigt og økonomisk samarbejde (i det følgende benævnt »aftalen«), som trådte i kraft den 1. december 1992, særlig artikel 18,
   under henvisning til interimsaftalen om handel og handelsanliggender mellem Det Europæiske Fællesskab og Republikken Albanien (i det følgende benævnt »interimsaftalen«), som blev undertegnet den 12. juni 2006, særlig artikel 42 og 43,
   i betragtning af, at interimsaftalen trådte i kraft den 1. december 2006 —
   TRUFFET FØLGENDE AFGØRELSE:
   Artikel 1
   Formandskab
   Formandskabet for Det Blandede Udvalg varetages på skift af hver af parterne.
   Artikel 2
   Møder
   Det Blandede Udvalg mødes regelmæssigt én gang om året skiftevis i Bruxelles og Tirana. Der kan efter anmodning fra en af parterne afholdes særlige møder i Det Blandede Udvalg.
   Møderne i Det Blandede Udvalg er ikke offentlige, medmindre der træffes anden afgørelse.
   Artikel 3
   Delegationer
   Før hvert møde underrettes formanden om den planlagte sammensætning af parternes delegationer.
   En repræsentant for Den Europæiske Investeringsbank (EIB) kan deltage som observatør i Det Blandede Udvalgs møder, når der er spørgsmål vedrørende EIB på dagsordenen.
   Det Blandede Udvalg kan indbyde ikke-medlemmer til at deltage i møderne for at give oplysninger om særlige spørgsmål.
   EF-medlemsstaterne vil blive underrettet om Det Blandede Udvalgs møder.
   Artikel 4
   Sekretariat
   En tjenestemand i Europa-Kommissionen og en embedsmand fra Republikken Albanien fungerer sammen som sekretærer for Det Blandede Udvalg.
   Artikel 5
   Korrespondance
   Al korrespondance til og fra formanden for Det Blandede Udvalg skal fremsendes til begge sekretærer. De to sekretærer sikrer, at korrespondancen om fornødent rundsendes til deres respektive repræsentanter i Det Blandede Udvalg.
   Artikel 6
   Dagsorden for møderne
   1.   Formanden og sekretærerne udarbejder en foreløbig dagsorden for hvert møde senest 15 arbejdsdage før mødets begyndelse.
   Den foreløbige dagsorden omfatter de emner, som sekretærerne senest 21 arbejdsdage inden mødets begyndelse har modtaget anmodning om at få optaget på dagsordenen; dog optages ikke emner på den foreløbige dagsorden, medmindre den fornødne dokumentation er fremsendt til sekretærerne inden udsendelsen af dagsordenen.
   Dagsordenen vedtages af Det Blandede Udvalg ved hvert mødes begyndelse. Emner, som ikke findes på den foreløbige dagsorden, kan optages på dagsordenen, hvis de to parter er enige herom.
   2.   Formanden kan efter aftale med de to parter afkorte de i stk. 1 nævnte tidsfrister for at tage hensyn til særlige omstændigheder.
   Artikel 7
   Protokol
   Den part, der er vært for mødet, udarbejder et udkast til protokol for hvert af møderne i Det Blandede Udvalg. Det skal indeholde de afgørelser og henstillinger, der er vedtaget, og de konklusioner, der er draget. Udkastet til protokol forelægges Det Blandede Udvalg til godkendelse senest to måneder efter mødet. Når protokollen er vedtaget, undertegnes den af formanden og de to sekretærer, og hver part arkiverer et originalt eksemplar. En genpart af protokollen sendes til hver af de adressater, der er nævnt i artikel 4.
   Artikel 8
   Forhandlingsprocedure
   Det Blandede Udvalg træffer afgørelser og udarbejder henstillinger ved fælles overenskomst mellem parterne.
   I perioden mellem møderne kan Det Blandede Udvalg træffe afgørelser eller fremsætte henstillinger ved skriftlig procedure, hvis de to parter er enige herom.
   Det Blandede Udvalgs afgørelser og henstillinger i henhold til artikel 43 i interimsaftalen benævnes henholdsvis »afgørelse« og »henstilling« og efterfølges af et løbenummer, datoen for vedtagelsen og en beskrivelse af emnet.
   Det Blandede Udvalgs afgørelser og henstillinger undertegnes af formanden og autentificeres af de to sekretærer.
   Afgørelser truffet af Det Blandede Udvalg offentliggøres af parterne i deres respektive officielle tidender. Hver part kan selv træffe afgørelse om offentliggørelsen af andre akter, der vedtages af Det Blandede Udvalg.
   Artikel 9
   Sprog
   Det Blandede Udvalgs officielle sprog er de to parters officielle sprog.
   Medmindre der træffes afgørelse om andet, vil Det Blandede Udvalg basere sine forhandlinger på dokumenter, der er udarbejdet på disse sprog.
   Artikel 10
   Udgifter
   Fællesskabet og Republikken Albanien afholder hver især de udgifter, de har som følge af deres deltagelse i Det Blandede Udvalgs og arbejdsgruppernes møder, såvel udgifter til personale, rejser og underhold som omkostninger i forbindelse med postforsendelser og telekommunikation.
   Udgifter til tolkning ved møderne og til oversættelse og reproduktion af dokumenter såvel som andre udgifter i forbindelse med den materielle tilrettelæggelse af møder afholdes af den part, der er vært for mødet.
   Artikel 11
   Arbejdsgrupper
   Mandatet for og strukturen af de arbejdsgrupper, der nedsættes til at bistå Det Blandede Udvalg i udførelsen af dets opgaver, er anført i bilaget til denne afgørelse.
   Arbejdsgrupperne består af repræsentanter for begge parter. Formandskabet varetages på skift af de to parter i overensstemmelse med reglerne for Det Blandede Udvalg.
   Arbejdsgrupperne arbejder under Det Blandede Udvalg, som de skal aflægge beretning for efter hvert af deres møder. De træffer ingen afgørelser, men kan fremsætte henstillinger til Det Blandede Udvalg.
   Det Blandede Udvalg kan beslutte at ophæve eksisterende arbejdsgrupper, ændre deres mandater eller nedsætte nye arbejdsgrupper til at bistå det i udførelsen af dets opgaver.
   BILAG
   Mandat for og struktur af EF-Albanien-arbejdsgrupperne under interimsaftalen
   1.   Sammensætning og formandskab
   Arbejdsgrupperne skal bestå af repræsentanter for Europa-Kommissionen og repræsentanter for Republikken Albaniens regering (i det følgende benævnt »Albanien«). Formandskabet skal varetages på skift af de to parter. Medlemsstaterne vil blive underrettet om arbejdsgruppernes møder.
   2.   Sekretariat
   Entjenestemand i Europa-Kommissionen og en embedsmand fra Albanien fungerer sammen som sekretærer for hver af arbejdsgrupperne.
   Alle meddelelser vedrørende arbejdsgrupperne fremsendes til sekretærerne af den relevante arbejdsgruppe.
   3.   Møder
   Arbejdsgrupperne mødes regelmæssigt én gang om året, og når omstændighederne kræver det, og de to parter er enige herom. De enkelte møder i en arbejdsgruppe holdes på et tidspunkt og et sted, som de to parter er enige om.
   Hvis begge parter er enige, kan arbejdsgrupperne indbyde eksperter til at deltage i møderne for at give særlige oplysninger, som der måtte være behov for.
   4.   Emner
   Arbejdsgrupperne drøfter emner i overensstemmelse med nedenstående opdeling af tværfaglige arbejdsgrupper. Der foretages en vurdering på alle relevante områder af gennemførelsen af interimsaftalen og det europæiske partnerskab, forberedelserne til gennemførelse af stabiliserings- og associeringsaftalen og de fremskridt, der er gjort i forbindelse med tilpasning, gennemførelse og håndhævelse af lovgivningen. Arbejdsgrupperne undersøger alle problemer, der måtte opstå i de relevante sektorer, og stiller forslag til eventuelle foranstaltninger.
   Arbejdsgrupperne skal også tjene som et forum, hvor der gives yderligere præciseringer af den gældende fællesskabsret, og hvor det kan vurderes, hvilke fremskridt Albanien gør med hensyn til tilpasningen til den gældende fællesskabsret, hvad angår de forpligtelser landet har påtaget sig i interimsaftalen.
   5.   Protokol
   Der udarbejdes udkast til protokol for hvert møde i en arbejdsgruppe senest to måneder efter det pågældende møde. Når begge parter har godkendt protokollen, fremsender arbejdsgruppens sekretær en genpart af den til sekretæren for Det Blandede Udvalg.
   6.   Offentlighed
   Møderne i arbejdsgrupperne er ikke offentlige, medmindre der træffes anden afgørelse.
   7.   Arbejdsgrupper

               1)

               Arbejdsgruppe om handel, industri, told og beskatning

               2)

               Arbejdsgruppe om landbrug og fiskeri

               3)

               Arbejdsgruppe om det indre marked og konkurrence

               4)

               Arbejdsgruppe om økonomiske og finansielle anliggender og statistik

               5)

               Arbejdsgruppe om innovation, informationssamfund og socialpolitik

               6)

               Arbejdsgruppe om transport, miljø, energi og regionaludvikling.


title: 2009/502/EF: Rådets afgørelse af 19. januar 2009 om indgåelse på vegne af Fællesskabet af aftalen om videnskabeligt og teknologisk samarbejde mellem Det Europæiske Fællesskab og New Zealands regering

text:
               1.7.2009

               DA

               Den Europæiske Unions Tidende

               L 171/27

         RÅDETS AFGØRELSE
   af 19. januar 2009
   om indgåelse på vegne af Fællesskabet af aftalen om videnskabeligt og teknologisk samarbejde mellem Det Europæiske Fællesskab og New Zealands regering
   (2009/502/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 170 sammenholdt med artikel 300, stk. 2, første afsnit, første punktum, og artikel 300, stk. 3, første afsnit,
   under henvisning til forslag fra Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Kommissionen har på Fællesskabets vegne ført forhandlinger med New Zealands regering om en aftale om videnskabeligt og teknologisk samarbejde.

               (2)

               Aftalen blev undertegnet den 16. juli 2008 i Bruxelles med forbehold for senere indgåelse.

               (3)

               Aftalen bør godkendes —

         TRUFFET FØLGENDE AFGØRELSE:
   Artikel 1
   Aftalen om videnskabeligt og teknisk samarbejde mellem Det Europæiske Fællesskab og New Zealands regering (i det følgende benævnt »aftalen«) godkendes hermed på Det Fællesskabets vegne.
   Artikel 2
   Kommissionen repræsenterer Fællesskabet og fastlægger Fællesskabets holdning i Det blandede Udvalg for Videnskabeligt og Teknologisk Samarbejde, som nedsættes ved aftalens artikel 6, stk. 1, angående tekniske ændringer af aftalen i overensstemmelse med aftalens artikel 6, stk. 3, litra c).
   Artikel 3
   Formanden for Rådet fremsender på Det Europæiske Fællesskabs vegne den meddelelse, der er omhandlet i aftalens artikel 13, stk. 1.

      Udfærdiget i Bruxelles, den 19. januar 2009.

            På Rådets vegne

         P. GANDALOVIČ

            Formand

      (1)  Europa-Parlamentets udtalelse af 21.10.2008 (endnu ikke offentliggjort i EUT).
    ---documentbreak---

               1.7.2009

               DA

               Den Europæiske Unions Tidende

               L 171/28

         AFTALE
   om videnskabeligt og teknologisk samarbejde mellem Det Europæiske Fællesskab og New Zealands regering
   DET EUROPÆISKE FÆLLESSKAB (i det følgende benævnt »Fællesskabet«)
   og
   NEW ZEALANDS REGERING,
   begge i det følgende benævnt »parterne«,
   SOM TAGER I BETRAGTNING, at parterne udøver FTU- og demonstrationsaktiviteter på en række områder af fælles interesse, og er bekendt med den hastige udbredelse af videnskabelig viden og dennes positive bidrag til fremme af bilateralt og internationalt samarbejde,
   SOM KONSTATERER, at der er samarbejdet og udvekslet oplysninger på en række videnskabelige og teknologiske områder i forbindelse med Samarbejdsordningen om videnskab og teknologi mellem Europa-Kommissionen og New Zealands regering af 17. maj 1991,
   SOM ØNSKER at udvide det videnskabelige og teknologiske samarbejde på en række områder af fælles interesse gennem etablering af et produktivt partnerskab i fredeligt øjemed og til gensidig gavn,
   SOM KONSTATERER, at et sådant samarbejde og anvendelsen af resultaterne af et sådant samarbejde vil bidrage til parternes økonomiske og sociale udvikling, og
   SOM ØNSKER at etablere en formel ramme omkring gennemførelsen af de samlede samarbejdsaktiviteter, som vil styrke samarbejdet inden for »videnskab og teknologi« mellem parterne —
   ER BLEVET ENIGE OM FØLGENDE:
   Artikel 1
   Definitioner
   I denne aftale forstås ved:
   1)   »samarbejdsaktiviteter«: både direkte og indirekte samarbejdsaktiviteter
   2)   »direkte samarbejdsaktiviteter«: samarbejdsaktiviteter inden for videnskab og teknologi mellem parterne eller deres eksekutivorganer
   3)   »indirekte samarbejdsaktiviteter«: andre samarbejdsaktiviteter end direkte samarbejdsaktiviteter inden for videnskab og teknologi, som udføres af New Zealands regering eller deltagere fra New Zealand på den ene side, og Fællesskabet eller deltagere fra Fællesskabet på den anden side, via:
   4)   »intellektuel ejendom«: som defineret i artikel 2 i konventionen om oprettelse af Verdensorganisationen for Intellektuel Ejendomsret, udfærdiget i Stockholm den 14. juli 1967
   5)   »deltager«: enhver fysisk person, der er hjemmehørende i New Zealand eller Fællesskabet, eller enhver juridisk person, som er etableret i New Zealand eller Fællesskabet, og som har status som retssubjekt og i eget navn kan påtage sig forpligtelser og erhverve rettigheder, men som ikke omfatter parterne. Af hensyn til klarheden er New Zealands »Crown Entities« deltagere, og de er ikke omfattet af definitionen af »en part«. EF's Fælles Forskningscenter (FFC) udfylder rollen som deltager med henblik på deltagelsen i indirekte samarbejdsaktiviteter og som eksekutivorgan med henblik på udførelsen af direkte samarbejdsaktiviteter.
   Artikel 2
   Formål og principper
   1.   Parterne tilskynder til, udvikler og fremmer samarbejdsaktiviteter i fredeligt øjemed i henhold til denne aftale og i overensstemmelse med denne aftale og parternes love og bestemmelser.
   2.   Samarbejdsaktiviteterne udføres efter følgende principper:

               a)

               gensidige og ligelige bidrag og fordele

               b)

               gensidig adgang for deltagere til forskningsprogrammer eller projekter, der gennemføres eller finansieres af den anden part

               c)

               behørig udveksling af oplysninger, der kan være relevante for samarbejdsaktiviteterne

               d)

               fremme af et vidensamfund til gavn for begge parters økonomiske og sociale udvikling,og

               e)

               beskyttelse af intellektuelle ejendomsrettigheder i overensstemmelse med artikel 8.

         Artikel 3
   Samarbejdsaktiviteter
   1.   Direkte samarbejdsaktiviteter i henhold til denne aftale kan omfatte:

               a)

               møder af enhver art, herunder ekspertmøder, for at drøfte og udveksle informationer om videnskabelige og teknologiske emner af generel eller specifik karakter eller for at identificere forsknings- og udviklingsprojekter og programmer, som vil kunne gennemføres i et samarbejde

               b)

               udveksling af informationer om aktiviteter, politikker, praksis, love og bestemmelser vedrørende forskning og udvikling

               c)

               besøg og udveksling af videnskabsmænd, teknisk personale og andre eksperter i forbindelse med generelle eller specifikke spørgsmål, og

               d)

               andre former for aktiviteter inden for videnskab og teknologi, herunder gennemførelse af samarbejdsprojekter og programmer, som det blandede udvalg som omhandlet i artikel 6 måtte have truffet afgørelse om i overensstemmelse med parternes respektive love og bestemmelser.

         2.   For at udvikle indirekte samarbejdsaktiviteter kan enhver deltager fra New Zealand eller deltager fra Fællesskabet samarbejde om forskningsprogrammer eller projekter, der gennemføres eller finansieres af den anden part, hvis de øvrige deltagere i programmet eller projektet giver deres samtykke, og i overensstemmelse med parternes love og bestemmelser og de relevante regler for deltagelse i sådanne projekter og programmer.
   3.   Hvis en af parterne inden for rammerne af denne aftale indgår en kontrakt om en indirekte samarbejdsaktivitet med en deltager henhørende under den anden part, yder den anden part, efter anmodning herom, den første part enhver nødvendig og hensigtsmæssig bistand for at sikre en smidig gennemførelse af en sådan kontrakt.
   4.   Samarbejdsaktiviteter i henhold til denne aftale koordineres og fremmes på New Zealands vegne af Ministeriet for Forskning, Videnskab og Teknologi eller dets efterfølgerorgan og på Fællesskabets vegne af Kommissionen for De Europæiske Fællesskaber, der optræder som eksekutivorganer.
   Artikel 4
   Gennemførelsesbestemmelser
   1.   I relevante tilfælde kan samarbejdsaktiviteter finde sted i medfør af gennemførelsesbestemmelser mellem parterne eller mellem Kommissionen og New Zealands organisationer, der finansierer forskningsprogrammer eller -projekter på vegne af New Zealands regering. I disse bestemmelser kan følgende fastsættes:

               a)

               samarbejdets art og varighed på et givet område eller til et givet formål

               b)

               behandlingen af intellektuel ejendom, der opstår i forbindelse med samarbejdet, i overensstemmelse med denne aftale

               c)

               eventuelle finansieringsforpligtelser

               d)

               fordeling af omkostninger i tilknytning til samarbejdet, og

               e)

               alle andre relevante faktorer.

         2.   Igangværende samarbejdsaktiviteter på tidspunktet for denne aftales ikrafttræden skal inkorporeres i denne aftale fra denne dato.
   Artikel 5
   Adgang for personale og udstyr
   I overensstemmelse med parternes og EU-medlemsstaternes relevante love og administrative bestemmelser gør hver part det let at få adgang til og forlade dens område for parternes personale, materialer og udstyr, som deltager i eller benyttes i forbindelse med samarbejdsaktiviteter.
   Artikel 6
   Det blandede udvalg
   1.   For at sikre en effektiv gennemførelse af aftalen opretter eksekutivorganerne et blandet udvalg for videnskabeligt og teknologisk samarbejde (i det følgende benævnt »det blandede udvalg«). Det blandede udvalg består af repræsentanter for hver af parterne, og formandskabet varetages i fællesskab af repræsentanter for hver af parterne.
   2.   Det blandede udvalg mødes mindst hver andet år, skiftevis i New Zealand og i Fællesskabet.
   3.   Det blandede udvalg har til opgave:

               a)

               at udveksle synspunkter og informationer om videnskabelige og teknologiske politikspørgsmål

               b)

               at fremsætte anbefalinger til parterne om denne aftales gennemførelse, herunder identificering og anbefaling af yderligere samarbejdsaktiviteter, der er nævnt i artikel 3, samt konkrete foranstaltninger til at forbedre den gensidige adgang, jf. artikel 3, stk. 2

               c)

               at foretage tekniske ændringer af denne aftale ved behov med forbehold af hver parts egne godkendelsesprocesser, og

               d)

               på hvert møde at aflægge rapport til parterne om status, resultater og effektiviteten af samarbejdsaktiviteterne, herunder den gensidige adgang efter artikel 3, stk. 2, og hver parts ordninger for gæsteforskere.

         4.   Det blandede udvalg fastsætter selv sin forretningsorden. Det træffer sine beslutninger ved konsensus.
   5.   Repræsentanternes udgifter i forbindelse med møder i det blandede udvalg, herunder rejse- og opholdsudgifter, afholdes af den part, de tilhører. Alle andre udgifter i forbindelse med møderne afholdes af værtsparten.
   Artikel 7
   Finansiering
   1.   Hver parts gennemførelse af denne aftale er betinget af tilstedeværelsen af de nødvendige midler og af denne parts gældende love og bestemmelser.
   2.   Udgifterne til samarbejdsaktiviteter afholdes efter aftale mellem de berørte deltagere eller parter.
   3.   Hvis den ene part yder finansiel støtte til deltagere fra den anden part i forbindelse med indirekte samarbejdsaktiviteter, gives der afgiftsfritagelse for tilskud og finansielle eller andre bidrag, som ydes af den ene part til deltagere fra den anden part for at støtte disse samarbejdsaktiviteter, i overensstemmelse med de love og forskrifter, der gælder på hver parts territorium på det tidspunkt, hvor sådanne tilskud samt finansielle eller andre bidrag ydes.
   Artikel 8
   Information og intellektuel ejendomsret
   1.   Videnskabelige og teknologiske informationer, som ikke er fortrolige, og som tilvejebringes i forbindelse med samarbejdsaktiviteter, kan frigives til offentligheden af hver af parterne via de normale kanaler og i overensstemmelse med parternes almindelige procedurer.
   2.   Hver af parterne sikrer, at dets behandling af intellektuel ejendomsret og forpligtelser for deltagere i indirekte samarbejdsaktiviteter, og hermed beslægtede rettigheder, som opstår i forbindelse med en sådan deltagelse, er i overensstemmelse med de relevante love og bestemmelser og internationale konventioner, herunder aftalen om handelsrelaterede intellektuelle ejendomsrettigheder, bilag 1C til Marrakechaftalen om oprettelse af Verdenshandelsorganisationen, Parisakten af 24. juli 1971 til Bernerkonventionen til værn for litterære og kunstneriske værker og Stockholmakten af 14. juli 1967 til Pariserkonventionen til beskyttelse af industriel ejendom.
   3.   Hver part sikrer, at deltagere i den anden parts indirekte samarbejdsaktiviteter får samme behandling med hensyn til intellektuel ejendom, som gives til den førstnævnte parts deltagere i henhold til de relevante regler for deltagelse i hvert forskningsprogram eller -projekt, eller dens gældende love og bestemmelser.
   Artikel 9
   Territorial anvendelse
   Denne aftale finder anvendelse:

               a)

               i de områder, som er omfattet af traktaten om oprettelse af Det Europæiske Fællesskab, og på denne traktats betingelser, og

               b)

               på New Zealands område.

         Dette er ikke til hinder for gennemførelse af samarbejdsaktiviteter på det åbne hav, i det ydre rum eller på tredjelandes område i overensstemmelse med folkeretten.
   Artikel 10
   Andre aftaler og bilæggelse af tvister
   1.   Bestemmelserne i denne aftale berører ikke parternes rettigheder og forpligtelser i eksisterende og/eller fremtidige aftaler om samarbejde eller mellem regeringerne i en medlemsstat i Fællesskabet og New Zealands regering.
   2.   Eventuelle spørgsmål og tvister om fortolkningen og gennemførelsen af denne aftale afgøres af parterne ved fælles overenskomst.
   Artikel 11
   Bilagets status
   Bilaget til denne aftale udgør en ikke-bindende ordning mellem eksekutivorganerne, hvad angår intellektuel ejendomsret og andre ejendomsrettigheder, som opstår under eller indføres i de direkte samarbejdsaktiviteter.
   Artikel 12
   Ændring
   Bortset fra de tekniske ændringer, som foretages af det blandede udvalg efter artikel 6, stk. 3, litra c), kan denne aftale ændres ved parternes fælles overenskomst gennem udveksling af diplomatiske noter. Medmindre parterne aftaler andet, træder en ændring i kraft på den dato, hvor parterne udveksler diplomatiske noter, hvori de meddeler hinanden, at deres respektive interne procedurer for ændringens ikrafttræden er gennemført.
   Artikel 13
   Ikrafttræden og ophør
   1.   Denne aftale træder i kraft på den dato, hvor parterne udveksler diplomatiske noter, hvori de meddeler hinanden, at deres respektive interne procedurer for aftalens ikrafttræden er gennemført.
   2.   Denne aftale gælder i første omgang i en periode på fem år. Medmindre en af parterne underretter den anden om, at aftalen bringes til ophør ved udgangen af den første periode, gælder aftalen fortsat efter den første periode, indtil den ene af parterne skriftligt underretter den anden part om, at den har til hensigt at bringe aftalen til ophør. I dette tilfælde bringes aftalen til ophør seks måneder efter modtagelsen af underretningen.
   3.   Denne aftales ophør berører ikke samarbejdsaktiviteter, der ikke fuldt er gennemført på tidspunktet for denne aftales ophør, eller specifikke rettigheder og forpligtelser, som er opstået i overensstemmelse med bilaget til denne aftale.

      TIL BEKRÆFTELSE HERAF har undertegnede, behørigt befuldmægtiget hertil af henholdsvis Det Europæiske Fællesskab og af New Zealands regering, underskrevet denne aftale.
      UDFÆRDIGET i to eksemplarer i Bruxelles den sekstende juli to tusind og otte på bulgarsk, dansk, engelsk, estisk, finsk, fransk, græsk, italiensk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk, idet hver af disse tekster har samme gyldighed.
      Съставено в Брюксел на шестнадесети юли две хиляди и осма година.
      Hecho en Bruselas, el dieciséis de julio de dos mil ocho.
      V Bruselu dne šestnáctého července dva tisíce osm.
      Udfærdiget i Bruxelles den sekstende juli to tusind og otte.
      Geschehen zu Brüssel am sechzehnten Juli zweitausendacht.
      Kahe tuhande kaheksanda aasta juulikuu kuueteistkümnendal päeval Brüsselis.
      Έγινε στις Βρυξέλλες, στις δεκαέξι Ιουλίου δύο χιλιάδες οκτώ.
      Done at Brussels on the sixteenth day of July in the year two thousand and eight.
      Fait à Bruxelles, le seize juillet deux mille huit.
      Fatto a Bruxelles, addì sedici luglio duemilaotto.
      Briselē, divtūkstoš astotā gada sešpadsmitajā jūlijā.
      Priimta du tūkstančiai aštuntų metų liepos šešioliktą dieną Briuselyje.
      Kelt Brüsszelben, a kétezer-nyolcadik év július tizenhatodik napján.
      Magħmul fi Brussell, fis-sittax-il jum ta’ Lulju tas-sena elfejn u tmienja.
      Gedaan te Brussel, de zestiende juli tweeduizend acht.
      Sporządzono w Brukseli, dnia szesnastego lipca roku dwa tysiące ósmego.
      Feito em Bruxelas, em dezasseis de Julho de dois mil e oito.
      Întocmit la Bruxelles, la data de șaisprezece iulie două mii opt.
      V Bruseli šestnásteho júla dvetisícosem.
      V Bruslju, dne šestnajstega julija leta dva tisoč osem.
      Tehty Brysselissä kuudentenatoista päivänä heinäkuuta vuonna kaksituhattakahdeksan.
      Som skedde i Bryssel den sextonde juli tjugohundraåtta.

         За Европейската общност
         Por la Comunidad Europea
         Za Evropské společenství
         På vegne af Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapen

         За правителството на Нова Зеландия
         Por el Gobierno de Nueva Zelanda
         Za vládu Nového Zélandu
         På vegne af New Zealands regering
         Für die Regierung Neuseelands
         Uus-Meremaa valitsuse nimel
         Για την κυβέρνηση της Νέας Ζηλανδίας
         For the Government of New Zealand
         Pour le gouvernement de la Nouvelle-Zélande
         Per il governo della Nuova Zelanda
         Jaunzēlandes valdības vārdā
         Naujosios Zelandijos Vyriausybės vardu
         Új-Zéland kormánya részéről
         Għall-Gvern ta’ New Zealand
         Voor de regering van Nieuw-Zeeland
         W imieniu rządu Noweij Zelandii
         Pelo Governo da Nova Zelândia
         Pentru Guvernul Noii Zeelande
         Za vládu Nového Zélandu
         Za vlado Nove Zelandije
         Uuden-Seelannin hallituksen puolesta
         För Nya Zeelands regering

   BILAG

      Ordning angående intellektuel ejendomsret og andre ejendomsrettigheder, som opstår eller indføres i forbindelse med de direkte samarbejdsaktiviteter mellem New Zealand og Det Europæiske Fællesskab

   Ministeriet for forskning, videnskab og teknologi og Kommissionen for De Europæiske Fællesskaber (eksekutivorganer) er i overensstemmelse med artikel 11 i aftalen om videnskabeligt og teknologisk samarbejde mellem Det Europæiske Fællesskab på den ene side og New Zealands regering på den anden side (aftalen) blevet enige om følgende med hensyn til beskyttelse af intellektuel ejendomsret, som opstår eller indføres i forbindelse med direkte samarbejdsaktiviteter (jf. aftalens artikel 1) i medfør af aftalen.

               1.

               Medmindre eksekutivorganerne efter fælles overenskomst beslutter andet, finder følgende regler anvendelse på de intellektuelle ejendomsrettigheder, som opstår eller indføres af parterne i forbindelse med direkte samarbejdsaktiviteter:

                           a)

                           Den part, som skaber den intellektuelle ejendom, bevarer den fulde ret hertil. Hvis den intellektuelle ejendom skabes i fællesskab, og de to parters andel af arbejdet ikke kan bestemmes, ejes den intellektuelle ejendom af parterne i fællesskab.

                           b)

                           Medmindre andet fremgår af stk. 2, giver den part, som ejer eller indfører den intellektuelle ejendom, den anden part den adgangsret, der er nødvendig for at gennemføre direkte samarbejdsaktiviteter. Denne adgangsret gives royaltyfrit.

                           c)

                           Medmindre andet fremgår af stk. 2, vil hver part, såfremt parterne i fællesskab ejer den intellektuelle ejendom, give den anden part en ikke-eksklusiv, uigenkaldelig og royaltyfri ret til at anvende og udnytte denne intellektuelle ejendom til den anden parts egne formål.

               2.

               Medmindre eksekutivorganerne efter fælles overenskomst beslutter andet, finder følgende regler anvendelse på de ophavsrettigheder og relaterede rettigheder, som opstår eller indføres af parterne i forbindelse med direkte samarbejdsaktiviteter:

                           a)

                           Hvis en part offentliggør videnskabelige og tekniske data, informationer eller resultater, der udspringer af og har forbindelse til samarbejdsaktiviteter, i tidsskrifter, artikler, rapporter, bøger, på internettet eller på anden måde, herunder videomateriale og elektroniske lagringsmedier, bestræber den part, der står for offentliggørelsen, sig på at opnå ikke-eksklusiv, uigenkaldelig og royaltyfri ret for den anden part til at oversætte, reproducere, tilpasse, transmittere og offentligt distribuere sådanne værker i alle lande, hvor der er adgang til beskyttelse af ophavsret. Den part, der står for offentliggørelsen, er dog ikke forpligtet til at opnå en sådan ret fra tredjepart, hvis den offentliggørende part på tidspunktet for den første offentliggørelse ikke havde kendskab til, at tredjeparten havde intellektuel ejendomsret til disse værker.

                           b)

                           Alle offentligt distribuerede eksemplarer af ophavsretligt beskyttede værker, der omfattes af bestemmelserne i pkt. 2, litra a), forsynes med forfatternavn, medmindre forfatteren udtrykkeligt anmoder om ikke at blive navngivet. Parternes fælles medvirken angives endvidere klart og tydeligt.

               3.

               Medmindre eksekutivorganerne efter fælles overenskomst beslutter andet, stilles al intellektuel ejendom, jf. pkt. 1 og 2, til rådighed uden nogen eksplicit eller implicit garanti, herunder garantier for egnethed til noget specifikt formål, for ejendomsret eller mod krænkelse.

               4.

               Medmindre eksekutivorganerne efter fælles overenskomst beslutter andet, gælder følgende regler for parternes ikke-frigivne viden:

                           a)

                           Når den anden part bliver delagtiggjort i viden, der er nødvendig for at udføre direkte samarbejdsaktiviteter, udpeger hver part den viden, der ikke ønskes frigivet (»ikke-frigivet viden«).

                           b)

                           En part, der modtager ikke-frigivet viden, kan videregive denne til sine organer eller personer, der er ansat af disse organer, med det specifikke formål at udføre direkte samarbejdsaktiviteter. Den modtagende part pålægger organerne, deres ansatte og tredjeparter, herunder kontrahenter og underkontrahenter, tavshedspligt med hensyn til ikke-frigivet viden.

                           c)

                           Alene med forudgående skriftligt samtykke fra den part, der stiller ikke-frigivet viden til rådighed, må den anden part give sådanne informationer større udbredelse end tilladt efter pkt. 4, litra b). Parterne samarbejder om at opstille procedurer for anmodning om og opnåelse af forudgående skriftligt samtykke til en sådan større udbredelse. Hver part giver efter anmodning sit samtykke i den udstrækning, det er muligt efter denne parts nationale love og bekendtgørelser.

                           d)

                           Viden, der fremkommer i forbindelse med seminarer, møder, personaleallokering og anvendelse af faciliteter under denne aftale, behandles som ikke-frigivet viden, når den part, der stiller sin viden til rådighed, udpeger den som ikke-frigivet, jf. pkt. 4, litra a).

                           e)

                           Hvis en af parterne bliver opmærksom på, at den vil blive eller kan forventes at blive ude af stand til at opfylde de i dette bilag omhandlede begrænsninger og betingelser for videregivelse af viden, giver den omgående den anden part meddelelse herom. Parterne rådfører sig derefter med hinanden om, hvilke skridt der bør tages.

               5.

               Eksekutivorganerne kan ændre denne ordning ved fælles, skriftlig overenskomst.

               6.

               Denne ordning træder i kraft på dagen, hvor aftalen træder i kraft.